

Múzeumok fesztiválja

*10-11. évfolyam számára*

2020.05.04 – 08.

Minden évben az érettségi időszakában úgy nevezett **témahetet** tartunk a 9-11. évfolyam számára. Idén a karantén és az online oktatás miatt erre sajnos nincs lehetőségünk.

Azonban a 10. és 11. évfolyamnál egy izgalmas gyűjtőmunkán alapuló projektfeladatot tűzünk ki, melynek témáját a tervezett – de szintén elmaradó – osztálykirándulások során fel (nem) keresett múzeumok adják.

10. évfolyam a Déri Múzeumot, a 11. évfolyam a Szépművészeti Múzeumot kapta.

A teendő, hogy minél kreatívabban, sokoldalúbban és informatívabban mutassa be a tanuló a múzeum épületét, sajátosságait, gyűjteményét.

Továbbá fontos szempontok:

* rajzi elemek is kerüljenek a bemutatóba
* legalább 3 művészettörténeti alkotás részletes leírását tartalmazza
* hangsúlyozottan térj ki az épület bemutatására
* milyen speciális szolgáltatásokat nyújt az intézmény a kovid-19 miatt bekövetkezett állapotra reagálva?

A munka végeredményeként powerpoint prezentáció vagy pdf bemutató, de akár videó összeállítás is készíthető.

**Leadási határidő: 2020.05.07.** (szakmai rajz classroom)

**Értékelés: 2020.05.08.**

**Eredményhirdetés: 2020.05.11.**

Fontos: a tanév rendje és pedagógiai programunk szerint a feladat **kötelező**, tehát osztályzattal történik az értékelés. Ám idén a különös körülmények okán egyben versenyként hirdetjük meg a feladatot, így a korosztályonként meghatározott győztesek tárgynyereményben részesülnek.

Jó munkát!

